

**Disgrifiad Swydd**

**Cydlynydd Aelodau Bwyd Cymunedol**

**Yn adrodd i** Pennaeth Datblygu

**Yn gyfrifol am**  Swyddog prosiect; gwirfoddolwyr perthnasol

**Oriau** 37.5 awr yr wythnos.  Bydd hyn yn golygu gweithio rhai oriau gyda’r nos ac ar y penwythnos yn ôl galw’r swydd ac anghenion gwarchod

**Termau** 25 diwrnod gyda thâl o wyliau yn ogystal â gwyliau banc

**Cyflog** £23,000-25,000 y flwyddyn

**Cyflogwr** Food Redistribution Wales Ltd (FareShare Cymru)

**FareShare Cymru**

Mae FareShare Cymru yn elusen annibynnol ac yn rhan o rwydwaith cenedlaethol FareShare U.K. o elusennau sy’n ail-ddosbarthu bwyd dros ben.

Ymladdwn dlodi bwyd gan daclo gwastraff bwyd. ‘Rydym yn cyrchu bwyd dros ben o safon gan werthwyr bwyd, gwneuthurwyr a chyflenwyr - ac yn defnyddio gwirfoddolwyr i’w ail-ddosbarthu i elusennau lleol a grwpiau cymunedol sy’n darparu prydau bwyd i bobl mewn angen (unigolion digartref, heb waith, sy’n ynysig yn y gymuned, yn adfer ar ôl caethiwed). Mae’n bwyd yn hanfodol i blant a theuluoedd, pobl ar gyflog isel, pobl sydd wedi colli eu swyddi, y digartref, ceiswyr lloches, goroeswyr trais domestig, yr henoed a gweithwyr allweddol.

Mae hwn yn gyfle cyffrous i gymryd rhan flaenllaw yn sefydlu cyfnod nesaf ein datblygiad. Rôl newydd yw’r swydd hon mewn ymateb i’r twf enfawr sydd wedi bod eleni yng ngweithredu’r elusen, a rhagwelwn gyfleoedd newydd cyffrous am ddatblygiad pellach yn y dyfodol.

**Amodau**

Gweithio “hybrid”, bydd disgwyl i ddeilydd y swydd weithio o’n warws yng Nghaerdydd ac o adref. Efallai bydd y rôl yn golygu y bydd disgwyl i ddeilydd y swydd deithio ledled Cymru a mynychu digwyddiadau y tu hwnt i oriau cyffredin.

**Pwrpas y rôl**

Cynorthwyo gyda thyfiant a datblygiad y mudiad yn ei gyfanrwydd. Yn benodol, parhau i gynyddu nifer yr Aelodau Bwyd Cymunedol (ABC) y mae FareShare Cymru yn gweithio â nhw.

**Recriwtio a chadw ABC**

* Recriwtio ABC newydd, eu cael i ymuno, a chyrraedd targedau recriwtio
* Darparu gwybodaeth reoli i ABC presennol a datblygu’u hanghenion bwyd
* Cwblhau asesiadau a gwiriadau cegin yn ôl yr angen
* Datblygu Mannau Casglu Lleol a recriwtio ABC i’w sefydlu ac i gyrraedd targedau
* Datblygu perthnasau a phartneriaethau er mwyn hwyluso hyn
* Sicrhau bod monitro ac adrodd yn cael ei wneud a’i gwblhau yn ôl y disgwyl
* Marchnata a hybu aelodaeth â FareShare Cymru
* Datblygu a chwblhau arolygon ABC yn ôl yr angen
* Sicrhau bod cofnodion ABC wedi’u cadw’n gyfredol
* Cydweithio â’r tîm gweithredu i ddatblygu’r amserlen cludo yn ôl yr angen er mwyn bodloni anghenion yr aelodau a’r ardaloedd newydd.
* Datblygu a gweithredu rhaglen cadw ABC/ rhaglen aelodaeth e.e. llawlyfr ABC, gweminarau, cylchlythyron, bwyta’n iach a.y.b.

**Datblygu ardaloedd newydd**

* Datblygu partneriaethau a sefydlu Mannau Casglu Lleol mewn ardaloedd yn Ne Ddwyrain Cymru lle nad ydym yn gweithio ar hyn o bryd
* Cydweithio â’r Rheolwr Datblygu a’r Swyddog Prosiect i ddatblygu perthynas weithio dda gyda FareShare Merseyside i sicrhau dosbarthu yng Ngogledd Cymru.

**Gwaith datblygu arall**

* Cydweithio â’r Cydlynydd Cyrchu Bwyd, Pennaeth Gweithredu a Phennaeth Datblygu er mwyn sicrhau’r gyfradd brosesu uchaf posib o fwyd dros ben, gan ddatblygu gwaith i gyrraedd hyn yn ôl yr angen.
* Cwblhau unrhyw waith ymchwil yn ôl yr angen
* Datblygu prosiectau newydd a meysydd gwaith yn ôl y galw
* Cynhyrchu incwm, codi arian a gwaith ariannu yn ôl yr angen
* Sicrhau bod cofnodion yn cael eu cadw’n gyfredol a darparu adroddiadau yn ôl yr angen
* Cwblhau gwaith monitro a gwerthuso yn ôl yr angen

**Marchnata a Chyfathrebu**

* Cymryd cyfrifoldeb am feysydd penodol o ran marchnata a chyfathrebu
* Cynrychioli FareShare Cymru yn ôl yr angen

**Rheoli**

* Cyfrifoldeb uniongyrchol fel Rheolwr Llinell i’r Swyddog Prosiect
* Sicrhau bod gwerthusiadau yn cael eu cwblhau a’u cofnodi

**Dyletswyddau eraill**

* Bod yn barod i ddarparu gwarchod dros unrhyw aelod arall o’r tîm staff yn ystod cyfnodau o absenoldeb yn ôl yr angen
* Cwblhau unrhyw ddyletswyddau eraill fydd efallai yn hanfodol er mwyn gwneud y swydd ac / neu er mwyn sicrhau gweithredu FareShare Cymru

**Manyleb person**

|  |  |  |
| --- | --- | --- |
|  | Hanfodol | Dymunol |
| Cymwysterau | * Lefel dda o Saesneg a Mathemateg | * Gradd berthnasol neu gyfystyr * Diogelwch Bwyd Lefel 2 neu 3 |
| Profiad a Gwybodaeth | * Profiad o weithio fel rhan o dîm yn cefnogi a chwblhau prosiectau i amser cytunedig, a chwrdd â dangosyddion cost ac ansawdd * Rheoli pobl * Profiad o adeiladu a datblygu perthnasau a phartneriaethau * Profiad y gellir ei gyfiawnhau o gwrdd â thargedau recriwtio a chynyddu niferoedd cwsmeriaid / Profiad o ddatblygu busnes ar lefel menter, Marchnata Busnes-i-fusnes neu werthu o’r swyddfa / cofnod llwyddiannus yn datblygu busnes a thyfu mudiadau * Rheoli perthynas Cleient | * Gwybodaeth a phrofiad o’r trydydd sector yng Nghymru |
| Sgiliau a gallu | * Hyderus yn siarad yn gyhoeddus * Trwydded gyrru lân, lawn a mynediad i gerbyd personol * Sgiliau dylanwadu a chyd-drafod da * Sgiliau cyfathrebu a rhyngbersonol ardderchog, gallu clir i addasu ymateb i ystod eang ac amrywiol o gynulleidfaoedd * Chwaraewr tîm sy’n gallu ysbrydoli a datblygu pobl drwy ddulliau positif * Yn fodlon ac yn gallu datblygu sgiliau newydd ac ymgymryd â heriau * Yn gallu cwrdd â thargedau a dyddiadau cau a gweithio dan bwysau * Profiad o gyflwyno i ystod o gynulleidfaoedd | * Sgiliau yn yr iaith Gymraeg |
| Rhinweddau Personol, gwerthoedd ac ymddygiad | * Lefel uchel o gymhelliant, ymroddiad, a’r gallu i gymryd y can cyntaf * Rhagweithiol * Gallu gweithio’n hyblyg gan gynnwys nosweithiau a phenwythnosau yn ôl yr angen * Yn barod ac yn gallu teithio * Ymrwymiad i ethos y Trydydd Sector a gwaith FareShare Cymru * Dibynadwy, dyfeisgar a chyfrifol |  |